कई भाजपा कार्यकर्ता हिरासत में; AAP मुख्यालय पर CM केजरीवाल का प्रोग्राम कैंसिल
Delhi Feedback Unit Case; दिल्ली MCD के बाद भाजपा ने MCD के बाद अब भाजपा के कार्यकर्ताओं ने नेताओं-अफसरों की जासूसी करवाने के मामले में AAP दफ्तर के बाहर हंगामा किया।
दिल्ली MCD के बाद अब भाजपा ने गुरुवार को जासूसी मामले में आम आदमी पार्टी(AAP) को घेरने की कोशिश की। भाजपा कार्यकर्ताओं ने नेताओं-अफसरों की जासूसी करवाने के मामले में आज दूसरे दिन भी AAP दफ्तर के बाहर हंगामा किया। इससे पहले बुधवार को भी भाजपा कार्यकर्ताओं ने इस मामले में AAP के खिलाफ प्रदर्शन किया था।
पार्टी कार्यकर्ता CM अरविंद केजरीवाल और डिप्टी CM मनीष सिसोदिया का इस्तीफा मांगा। पुलिस ने कई प्रदर्शनकारियों को हिरासत में लिया है। वहीं, हंगामे की वजह से दिल्ली सीएम अरविंद केजरीवाल ने AAP मुख्यालय में होने वाले आज के कार्यक्रम को रद्द कर दिया गया है।
फीडबैक यूनिट से नेताओं-अफसरों की जासूसी का आरोप
गृह मंत्रालय ने बुधवार को केजरीवाल सरकार की फीडबैक यूनिट के जरिए जासूसी कराने के आरोपों पर दिल्ली के डिप्टी CM मनीष सिसोदिया के खिलाफ CBI जांच की मंजूरी दी है।
भाजपा ने सिसोदिया पर आरोप लगाया था कि उन्होंने दिल्ली सरकार की ‘फीडबैक यूनिट’ के जरिए केंद्र सरकार के मंत्रालयों, विपक्षी दलों, विभिन्न संस्थाओं और लोगों की जासूसी कराई। आम आदमी पार्टी (AAP) ने साल 2015 में दिल्ली में सरकार बनाने के बाद इस यूनिट का गठन किया था। विजिलेंस विभाग के मंत्री होने के नाते सिसोदिया पर ये आरोप लगाए गए हैं।
CBI ने LG से जांच की इजाजत मांगी
दिल्ली के उपराज्यपाल (LG) वी के सक्सेना केंद्र सरकार से इस मामले की जांच CBI से कराने की अनुशंसा कर चुके हैं। इसके बाद CBI ने मुकदमा दर्ज करने की अनमुति केंद्र सरकार से मांगी थी। गृह मंत्रालय की ओर से 17 फरवरी की तारीख से जारी चिट्‌ठी में सिसोदिया के खिलाफ कार्रवाई की अनुमति दी गई है।
भाजपा का आरोप- AAP छिपकर बातें सुन रही
भाजपा सांसद मनोज तिवारी इस मामले केजरीवाल सरकार पर निशाना साधा था। उन्होंने कहा था- दिल्ली की फीडबैक यूनिट जासूसी कर रही है। AAP छिपकर बातें सुन रही है। AAP के नेता दिल्ली के लिए काम नहीं कर रहे, बल्कि दिल्ली के टैक्सपेयर्स के पैसों का इस्तेमाल अवैध तरीके से जासूसी करवाने में करते हैं। भाजपा ने बुधवार को ITO से सचिवालय तक विरोध मार्च भी निकाला था।
AAP ने कहा- आरोप पूरी तरह से झूठे हैं
वहीं, इस मामले पर आम आदमी पार्टी ने भाजपा के आरोपों को झूठ का पुलिंदा बताया है। डिप्टी सीएम मनीष सिसोदिया ने ट्वीट कर कहा- अपने प्रतिद्वंदियों को झूठे केस में फंसाना कमजोर और कायर इंसान की निशानी है। जैसे जैसे आम आदमी पार्टी बढ़ेगी, हम पर और भी बहुत केस किए जाएंगे।
CBI की शुरुआती जांच के दायरे में फीडबैक यूनिट, 4 पॉइंट में पूरा मामला समझें...
CBI जांच के लिए गृह मंत्रालय से क्यों लेनी पड़ी अनुमति?
सीनियर एडवोकेट और कानूनी जानकार विराग गुप्ता ने बताया कि चूंकि दिल्ली एक केंद्र शासित प्रदेश है, इसलिए राज्य की चुनी हुई सरकार उपराज्यपाल और केंद्र सरकार के अधीन आती है। CBI का गठन भी दिल्ली पुलिस के नियमों के तहत किया गया है। ऐसे में दिल्ली के किसी भी मंत्री या अधिकारी की जांच की अनुमति उपराज्यपाल और केंद्र सरकार से लेनी पड़ती है। दिल्ली पुलिस गृह मंत्रालय के अधीन काम करती है। यही वजह है कि CBI को उपराज्यपाल के जरिए गृह मंत्रालय से अनुमति लेनी पड़ी।
दिल्ली से जुड़ी ये खबर भी पढ़ सकते हैं...
MCD स्टैंडिंग कमेटी इलेक्शन में आधी रात मारपीट:AAP-BJP पार्षद भिड़े, बैलेट बॉक्स उखाड़ा
दिल्ली नगर निगम (MCD) गुरुवार को भारी हंगामे के चलते कार्रवाही कल तक के लिए स्थगित कर दी गई। अब स्टैंडिंग कमेटी के 6 सदस्यों का चुनाव शुक्रवार सुबह 10 बजे से शुरू होगी। बुधवार दोपहर से गुरुवार सुबह तक सदन की कार्यवाही 6 बार स्थगित की गई। भाजपा ने आप पर वोट की गोपनीयता भंग करने का आरोप लगाया है। पूरी खबर यहां पढ़ें...